open-index/open-wikipedia-markdown huggingface dataset:
Gigi Hadid

**Jelena Noura ”Gigi” Hadid** (s. 23. huhtikuuta 1995 Los Angeles, Kalifornia, Yhdysvallat) on yhdysvaltalainen malli. Hän on esiintynyt muun muassa *[[Sports Illustrated]]* -lehdessä, sekä Guessin ja Maybellinen mainoskampanjoissa.

## Ura
Hadid aloitti lapsimallina jo kaksivuotiaana Guess-merkille. Hän piti sittemmin taukoa keskittyäkseen urheiluharrastuksiinsa, ja jatkoi mallin töitä 17-vuotiaana, jolloin hän teki sopimuksen IMG Models -toimiston kanssa. Hän on esiintynyt Guessin kampanjoissa myös aikuisena.

Valmistuttuaan high schoolista Hadid muutti New Yorkiin. Vuonna 2014 hän käveli ensimmäisen kerran New Yorkin muotiviikkojen näytöksessä. Vuonna 2015 hänestä tuli Maybelline-meikkibrändin kasvo, ja samana vuonna hän käveli Victoria’s Secret -alusvaatemerkin muotinäytöksessä.

Hadid on esiintynyt *Sports Illustrated* -lehden uimapukunumerossa vuosina 2014, 2015 ja 2016.

Hadid on esiintynyt tositv-ohjelmassa *[[Beverly Hillsin täydelliset naiset]]* (The Real Housewives of Beverly Hills), jossa hänen äitinsä on yksi päähenkilöistä.

## Yksityiselämä
Gigi Hadidin äiti Yolanda Foster on Alankomaista kotoisin oleva entinen malli ja isä Mohamed Hadid palestiinalaista syntyperää oleva kiinteistösijoittaja. Vanhemmat erosivat vuonna 2000, ja vuonna 2011 Yolanda Hadid meni naimisiin musiikkituottaja David Fosterin kanssa. Myös Gigi Hadidin sisar Bella Hadid on malli. Hadidille paljastui vuonna 2025 etttä hänellä on Aydan Nix -niminen sisarpuoli, josta hän ei ole tiennyt aiemmin. Heillä on yhteinen isä, Mohammed Hadid.

Hadid ja One Direction -yhtyeen muusikko Zayn Malik saivat ensimmäisen lapsensa, tyttären, syyskuussa 2020. Hadidin ja Malikin suhde on ollut monivaiheinen, sillä pari erosi vuonna 2018, mutta palasi uudestaan yhteen.

## Lähteet

## Aiheesta muualla
Virginie De Carne

**Virginie De Carne** (s. 1977) on entinen belgialainen lentopalloilija ja nykyinen lentopallovalmentaja. Peliurallaan De Carne tunnettiin yhtenä Euroopan parhaista hakkurin peliroolin pelaajista. Ennen uransa päätöstä vuonna 2011 hän ehti voittaa muun muassa Belgian, Sveitsin ja Espanjan mestaruuden sekä Italian, Belgian, Sveitsin ja Espanjan cupin. Lisäksi De Carne pelasi Venäjän liigassa. Myös De Carnen henkilökohtaiset meriitit peliuralta ovat huippuluokkaa: Mestarien liigan paras pistenainen, CEV-cupin paras syöttäjä, Italian liigan paras syöttäjä.  De Carne valittiin uransa aikana myös Belgian sekä Sveitsin liigan parhaimmaksi pelaajaksi. Vuoden 2009 EM-kisoissa hän oli kisojen toiseksi paras pistenainen. 

Suomessa De Carne pelasi naisten Mestaruusliigassa kaudet 2009-2011 LP Viestin paidassa voittaen kaksi SM-kultaa. Hänet valittiin 2011 kauden naisliigapelaajaksi. Belgialaispelaajan peliura päättyi kauteen 2011. De Carne voitti LP Viestissä kaksi Suomen mestaruutta. Yhden kauden tauon jälkeen De Carne palasi kuitenkin lentopallokentille ja pelasi kauden 2012-13 Italian lentopalloliigassa Igor Gorgonzola Novarassa. Vuonna 2013 hänen peliuransa päättyi lopullisesti ja belgialainen aloitti valmennusuransa toimimalla Salon Viestin päätoimisena juniorivalmennuspäällikkönä. Keväällä 2016 naisten lentopalloliigassa pelaava LP Kangasala ilmoitti pestanneensa De Carnen päävalmentajakseen. Sopimus kattaa vuodet 2016-2018.

## Lähteet
Murlo

**Murlo** on kunta Italiassa Toscanan alueella olevassa Sienan maakunnassa. Se sijaitsee noin kaksikymmentäviisi kilometriä Sienasta etelään. Aluetta ovat asuttanut aikoinaan jo etruskit. Kunnassa on arkeologinen museo *Antiquarium di Poggio Civitate Museo Archeologico*. 

## Aiheesta muualla

## Lähteet
Etiquette

**Etiquette** on Juhani Aaltosen albumi, joka julkaistiin vuonna 1974 levymerkillä Love Records. Albumin CD-painos julkaistiin vuonna 2001, ja vuonna 2016 Svart Records julkaisi albumista 500:n kappaleen vinyylipainoksen, joista 200 sinisellä vinyylillä.

## Kappaleet
### A-puoli
#  
# 
# 

### B-puoli
#  
# 
# 
# 

## Kokoonpano
* Juhani Aaltonen – alttohuilu, huilu, piccolo, tenorisaksofoni, saksofoni 
* Pekka Sarmanto – basso (kappaleet A1, A3, B2, B4)
* Teppo Hauta-aho – basso (kappaleet B1, B3)
* Edward Vesala – rummut (kappaleet A1, A3, B2, B3), lyömäsoittimet (kappaleet B1, B4), Moog (kappale B4)
* Hasse Walli – kitara (kappaleet A3, B2, B4)
* Sakari Kukko – tenorisaksofoni (kappale B3)
* Juhani Poutiainen – alttoviulu (kappaleet B1, B2)

## Aiheesta muualla
* ''Etiquette'' discogs.com -sivustolla
Jag har sett fröken Ellen i badet

**Jag har sett fröken Ellen i badet** on M. A. Nummisen albumi, joka julkaistiin vuonna 1974 levymerkillä Love Records. Levy sisältää useita ruotsiksi käännettyjä kappaleita. Albumin CD-painos julkaistiin vuonna 2006.

## Kappaleet

### A-puoli
# 
# 
# 
# 
# 
# 
# 

### B-puoli
# 
# 
# 
# 
# 
# 
# 

## Aiheesta muualla
* ''Jag har sett fröken Ellen i badet'' discogs.com -sivustolla
Aapo Heikkilä (jalkapalloilija)

**Aapo Heikkilä** (s. 13. huhtikuuta 1994 Haukipudas) on suomalainen jalkapalloilija, joka pelaa laitahyökkääjänä Veikkausliigan AC Oulussa. Heikkilä debytoi Veikkausliigassa kaudella 2016 RoPS:in riveissä. Heikkilä on pelannut myös 113 Ykkösen ottelua AC Oulussa.

## Seurajoukkueet

Aapo Heikkilän pelaajaura aikuisten tasolla alkoi kaudella 2012, kun hän nousi Kakkosessa pelanneen HauPa:n kokoonpanoon. Heikkilä siirtyi kaudeksi 2013 Ykkösessä pelanneeseen AC Ouluun. Heikkilä pelasi kausina 2013–2015 yhteensä 58 Ykkösen ottelua ja teki niissä seitsemän maalia.

Heikkilä siirtyi kaudeksi 2016 Veikkausliigassa pelanneeseen RoPS:iin. Heikkilä debytoi Veikkausliigassa 2. huhtikuuta 2016 ottelussa PK-35 Vantaa–RoPS, ja hän teki ensimmäisen liigamaalinsa heti debyyttiottelussa. Heikkilä pelasi kaudella 2016 yhteensä 19 liigaottelussa ja yhdessä Eurooppa-liigan karsintaottelussa. RoPS oli kaudella 2016 Veikkausliigassa kuudes. Heikkilä loukkaantui vakavasti maaliskuussa 2017, ja hän pelasi kaudella 2017 vain kahdessa viimeisessä liigaottelussa. RoPS oli kaudella 2017 Veikkausliigassa seitsemäs. Heikkilä jatkoi RoPS:in riveissä myös kaudella 2018, ja hän pelasi alkukauden aikana 16 liigaottelua. Liigaotteluita kertyi kausina 2016–2018 yhteensä 37 ja hän teki niissä kaksi maalia.

Heikkilä palasi loppukaudeksi 2018 jälleen Ykkösen AC Ouluun. Hän pelasi loppukauden aikana 12 Ykkösen ottelua. Heikkilä teki sopimuksen AC Oulun kanssa myös kaudesta 2019. Heikkilä pelasi kaudella 2019 yhteensä 21 Ykkösen ottelua, ja kauden jälkeen hän solmi jatkosopimuksen kausista 2020–2021. Heikkilä pelasi kaudella 2020 yhteensä 22 ottelua ja teki yhdeksän maalia, kun AC Oulu voitti Ykkösen ja nousi Veikkausliigaan. Hän oli kaudella 2020 joukkueen paras maalintekijä.

## Maajoukkue

Aapo Heikkilä debytoi ikäluokkansa (1994) maajoukkueessa 18-vuotiaana 22. maaliskuuta 2013 Traiskirchenissä pelatussa ottelussa Itävalta–Suomi. Hän pelasi oman ikäluokkansa maajoukkueessa yhden ottelun.

## Lähteet

## Aiheesta muualla

* Aapo Heikkilä Palloliiton sivuilla
* Aapo Heikkilä Veikkausliigan sivuilla
* Aapo Heikkilä Soccerwayn sivuilla
Lemmikki Louhimies

**Lemmikki Louhimies** (ent. Becker, ent. Nenonen, ent. Valkeameri, o.s. Louhimies, s. 8. elokuuta 1943) on suomalainen entinen televisio- ja mainoselokuvaohjaaja, nykyään taidemaalari ja kirjailija. Hän on koulutukseltaan taiteen maisteri ja yhteiskuntatieteitten lisensiaatti. Hän toimi Tampereen ammattikorkeakoulussa viestinnän yliopettajana vuoteen 2003 asti.

Lemmikki Louhimies on palkittu monista mainos- ja lyhytelokuvistaan ja ollut toimittaja-ohjaajana MTV:ssä. Hänellä on ollut oma yritys Visuelli Oy.  Nimellä Lemmikki Becker hän käsikirjoitti ja juonsi arvausleikkiaiheista ohjelmaa *[[Ariadnen lanka (televisio-ohjelma)|Ariadnen lanka]]* (MTV, 1991). 

Louhimies on toiminut harrastajamaalarien ohjaajana ja järjestänyt useita taidenäyttelyitä maalauksistaan.

Lemmikki Louhimiehen lapsia ovat Aku Louhimies ja Liina Louhimies.

## Televisiosarjoja
**[[Ariadnen lanka (televisio-ohjelma)|Ariadnen lanka]]* (MTV3, 1991)
**Luultavana* (1993)
**Näin meitä huijataan* (Yle TV1, 1994)

## Kirjoja
* Becker, Lemmikki: *Ratko Ariadnen lankoja : juonikas seuraleikki*. WSOY, 1991. .
* Louhimies, Lemmikki: *Nosta luovuuden taikurinhattua, kautta spatiumin! Lemmikki Louhimiehen visuaaliset kohtauskortit elokuvakäsikirjoituksen opetuskokeilussa,* Tampereen ammattikorkeakoulun julkaisuja, Sarja A. Tutkimuksia 2, Tampere 2002. .
* *Louhimies, Lemmikki: The Creator´s Child*. Rukousrunoja, Little Sisters of the Poor, Malta 2004. .
* Louhimies, Lemmikki: *Henget taistelevat prinsessasta.* Omakustanne, 2012. .
* Valkeameri, Viena: *Kaivo ja oliivipuu*. Omakustanne, 2014. .
* Valkeameri, Viena-Lemmikki: *Olivia, mea culpa!* E-kirja,  2014. .
* Valkeameri, Viena-Lemmikki: *Näytteleekö Kristiina, (Ruotsin kuningatar)* E-kirja,  2014. .
* Valkeameri, Viena-Lemmikki: *Karkota iso Paha*. E-kirja, omakustanne, 2015. .
* Valkeameri, Viena-Lemmikki: *Mielen korvat, murhan kuiske.* Omakustanne, 2016. .
*Valkeameri, Lemmikki: *Ikoni katsoo maalaria*, 2018, elisa ja ellibs, ekirja 
*Valkeameri, Lemmikki: *Ikoni katsoo maalaria*, 2018, omakustanne 
*Valkeameri, Lemmikki: *Galaxien omistajan tytär*,  2019, elisa ja ellinbs, ekirja, 
*Louhimies, Lemmikki: *Katariina Jagellonican ilon lähteet*, 2020, sid 
*Louhimies, Lemmikki: *Katariina Jagellonican ilon lähteet*, 2020, epub, 

## Lähteet

## Aiheesta muualla
*Lemmikki Becker Radio- ja tv-arkiston Ritva-tietokannassa
*
*
Carl Mårten Lindforss

**Carl Mårten Lindforss** (18. toukokuuta 1839 Kuopio – 4. tammikuuta 1909 San Remo, Italia) oli suomalainen lyseon opettaja ja oppikirjojen tekijä.

Lindforssin vanhemmat olivat piirilääkäri Mårten Johan Lindforss ja Maria Aurora Bygdén. Hän pääsi ylioppilaaksi Kuopion lukiosta 1857 ja opiskeli Helsingin yliopistossa valmistuen filosofian kandidaatiksi ja maisteriksi 1864. Lindforss toimi opettajana ja hän oli muun muassa Viipurin suomalaisen klassillisen lyseon venäjän kollegana ja ranskan opettajana 1888–1899.

Lindforss julkaisi venäjän ja ranskan kielen oppikirjoja sekä Pietarin ja sen lähiympäristön oppaan matkailijoille.

## Teoksia
Nimellä *C. M. Lindforss*:
* *St. Petersburg och dess omgifningar : praktisk vägledning för fremlingar, som besöka Rysslands hufvudstad* ; utarbetad af C. M. Lindforss. Edlund, Helsingfors 1872. suomeksi nimellä *Tiensaattaja Pietarissa ja sen likiseuduilla : sinne matkustaville ja siellä asuville suomalaisille : varustettu suomalais-venäläisellä tulkilla, katujen luettelolla ja kaupungin kartalla*. Edlund, Helsinki 1873 (Suomenkielinen teos Doriassa)
* C. Haag : *Valmisteleva oppi-kirja venäjän kielen alkeissa ynnä lukemisto* ; mukaillut C. M. Lindforss. Edlund, Helsinki 1873, 2. painos 1883, 3- painos nimellä *Venäläinen alkeiskirja ynnä lukemisto*. Edlund, Helsinki 1892, 5. painos 1900
* J. Pihlemann : *Käytännöllinen oppikirja venäjän kielessä*', jonka koulujen ja yksityisten tarpeeksi saksalaisen alkuteoksen seitsemännestä painoksesta mukailemalla toimitti K. M. Lindforss. Suomalaisen Kirjallisuuden Seura - Edlund, Helsinki 1874-1876, 2. painos Edlund, Helsinki 1883, 3. parann. painos 1890, 4. parannettu painos 1898
* *Venäjän lukemisto, varustettu muistutuksilla, elämäkerrallisilla tiedoilla ja sanakirjalla*. Edlund, Helsinki 1878
* Karl Ploetz : *Ranskan alkeiskirja* ; alkuteoksen 30:sta painoksesta mukailemalla suomeksi toim. K. M. Lindforss. Edlund, Helsinki 1880
* Karl Ploetz : *Lyhykäinen franskan kielioppi* ; suomeksi toim. K. M. Lindforss. Edlund, Helsinki 1886
* *Förberedande kurs i ryska språkets grunder jämte läsebok*. 3. uppl. Edlund, Helsingfors 1887
* Karl Ploetz : *Uusi franskankielinen alkeiskurssi 2, 1 vihko, Metodillinen lukukirja : ääntämis-ja sanaoppi* ; suomeksi toim. K. M. Lindforss. Edlund, Helsinki 1888
* *Praktisk lärobok i ryska språket*. 3. uppl. Helsingfors 1884, 4. uppl. Edlund, Helsingfors 1890, 5:te uppl., öfversedd och förbättrad 1897
* *Rysk elementarkurs jämte läsebok bearbetad och utgifven*. 4. förbättrade uppl. G. W. Edlund, Helsingfors 1893, Femte, förbättrade uppl. 1903
* *Ryska extemporalie- och skriföfningar jämte noter och svensk-rysk ordlista*. Ny förbättrad upplaga, G. W. Edlund, Helsingfors 1894
* *Pieni venäjänkielen lukemisto ynnä sanaluettelo*. G. W. Edlundin kustannus, Helsinki 1915

## Ruotsinnoksia
* Alexei Tolstoj : *[[Iivana Julma|Ivan den grymmes]] död*  ; öfvers. från ryskan af C. M. Lindforss. Edlund, Helsingfors 1888

## Lähteet
Kim Stanley

**Kim Stanley** (11. helmikuuta 1925 Tularosa, New Mexico – 20. elokuuta 2001 Santa Fe, New Mexico) oli yhdysvaltalainen näyttelijä. Hän oli kahdesti ehdolla Oscar-palkintoon rooleistaan elokuvissa *[[Lukittujen ovien takana]]* (1964) ja *[[Frances (elokuva)|Frances]]* (1982).

## Filmografiaa
* *[[Jumalatar (vuoden 1958 elokuva)|Jumalatar]]* (*The Goddess*, 1958) Emily Ann Faulkner / Rita Shaw
* *[[Kuin surmaisi satakielen (elokuva)|Kuin surmaisi satakielen]]* (*To Kill a Mockingbird* (1962)
* *[[Lukittujen ovien takana]]* (*Seance on a Wet Afternoon*, 1964) Myra Savage
* *[[Operation Heartbeat]]* (1969)
* *[[Valiojoukko (elokuva)|Valiojoukko]]* (*The Right Stuff*, 1983) Pancho Barnes
* *[[Frances (elokuva)|Frances]]* (1982) Lillian Farmer
* *[[Cat on a Hot Tin Roof (vuoden 1984 elokuva)|Cat on a Hot Tin Roof]]* (1984)
Lähde: 

## Lähteet

## Aiheesta muualla
*
Andrew Cowan

**Andrew Cowan** (13. joulukuuta 1936 Duns, Skotlanti – 15. lokakuuta 2019) oli skottilainen ralliautoilija ja tallipäällikkö. Aktiiviuransa jälkeen Cowan perusti Andrew Cowan Motorsportsin, josta kehittyi Mitsubishi Ralliart Europe. Cowan toimi tallin johdossa aina marraskuun 2005 loppuun, jolloin jäi virallisesti eläkkeelle.

Mitsubishi Motors osti Rugbyssä Englannissa toimineen Andrew Cowan Motorsportsin.

Cowan voitti Southern Cross Rally -kilpailun kuusi kertaa, joista viisi kertaa peräjälkeen.

## Lähteet
Kaksi pintaa

**Kaksi pintaa** on suomalaisartisti Petran 25. tammikuuta 2013 julkaistu toinen sooloalbumi. Albumin on tuottanut Erno Laitinen. Albumi nousi Suomen viralliselle albumilistalle yhdeksi viikoksi, 35. sijalle.

Albumin ensimmäinen single ”Nimeksi Anneli” julkaistiin 31. elokuuta 2012. Singleinä vuonna 2013 julkaistiin myös kappaleet ”Missä mun mies on” ja ”Tack och adjö”. Yksikään singleistä ei kuitenkaan noussut listoille.

Petra kilpaili vuonna 2012 Uuden Musiikin Kilpailussa albumin kappaleella ”Janis Joplin” päästen 40 finalistin joukkoon saavuttamatta kisassa kuitenkaan sen suurempaa menestystä.

## Kappaleet

## Arvostelut
* Nyt: 

## Lähteet
Dick Jol

**Dirk Zier Gerardus "Dick" Jol** (s. 29. maaliskuuta 1956 Scheveningen) on alankomaalainen jalkapalloerotuomari. 182 senttimetriä pitkä ja 83 kilogrammaa painava Jol toimi kansainvälisen jalkapalloliiton FIFA:n virallisena tuomarina vuodesta 1993–2001. 

Jol tuomitsi kotimaansa pääsarjassa Eredivisiessä vuodet 1991–2008. Hän toimi tuomarina kolmessa ottelussa vuoden 2000 EM-kilpailuissa ja yhdessä ottelussa vuoden 1993 naisten EM-kilpailuissa. Kaudella 2000–2001 Jol tuomitsi Mestarien liigan finaalin Bayern Münchenin ja Valencian välillä. Vuotta aiemmin hän toimi tuomarina UEFA Intertoto Cupin finaalissa. 

Jol pelasi myös jalkapalloa kotimaansa Eerste Divisien NEC Nijmegenissä ja Belgian pääsarjan KV Kortrijkissä.

## Finaalit
*Mestarien liigan finaali 2000–2001
*UEFA Intertoto Cupin finaali 1999–2000
*KNVB-cupin finaali 1997–1998
*Alankomaiden supercup 1997

## Lähteet
Roger Clark

**Roger Albert Clark, MBE** (5. elokuuta 1939 – 12. tammikuuta 1998) oli brittiläinen ralliautoilija, jonka menestysvuodet osuivat 1960- ja 1970-luvuille. Voittaessaan vuoden 1976 RAC-rallin, hänestä tuli ensimmäinen brittiläinen rallin MM-osakilpailun voittaja. Kyseinen voitto jäi myös hänen ainoakseen MM-tasolla. Kauden 1977 jälkeen Clark ei yhtä poikkeusta lukuun ottamatta enää kiertänyt ulkomaan ralleja, vaan keskittyi Englannin kansalliseen rallisarjaan. Vuonna 1978 Clark sijoittui FIA:n rallin EM-sarjassa neljänneksi ajettuaan neljän britteinsaarilla ajetun kisan jälkeen voittoon Kyproksen EM-rallissa. Tämä jäi myös hänen viimeiseksi ulkomailla ajetuksi kisakseen.

Clarke ei suoranaisesti koskaan lopettanut rallin ajamista, mutta uuden aikakauden autojen myötä hän vetäytyi ajelemaan britteinsaarten klubikisoissa. Vielä vuonna 1995 Clarke ajoi N-ryhmän Subaru Imprezalla viiden kilpailun ohjelman, joka sisälsi kolme EM-osakilpailua sekä kauden ja uran kruunuksi Englannin MM-osakilpailun.

Clark kuoli tammikuussa 1998 sydänkohtauksen komplikaatioihin. Mallory Parkiin pystytettiin hänen muistokseen pronssinen näköispatsas. 

## Lähteet
Judon Euroopan-mestaruuskilpailut 2014

**Judon Euroopan-mestaruuskilpailut 2014** olivat järjestyksessään 63. judon Euroopan-mestaruuskilpailut. Ne käytiin Montpellier’ssa, Ranskassa 24.–27. huhtikuuta 2014. Kilpailujen ohjelmassa oli seitsemän painoluokkaa ja joukkuekilpailu sekä miehille että naisille.

## Mitalistit

### Miehet

### Naiset

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* Tulokset
Aikuisten satuja

**Aikuisten satuja** on suomalaisartisti Petran 1. huhtikuuta 2016 julkaistu kolmas sooloalbumi. Albumin on tuottanut Erno Laitinen. Artisti on kertonut albumin kappaleiden kertovan rakkaudesta, yksinäisyydestä, ikävästä ja ihastumisesta. Albumi ei ole sijoittunut Suomen viralliselle albumilistalle.

Albumin ensimmäinen single ”Ketun silmät” julkaistiin 30. lokakuuta 2015 ja siitä on julkaistu Herra Ylpön ohjaama musiikkivideo. Toinen single ”Kiitos kaikesta” julkaistiin 22. tammikuuta 2016.

## Kappaleet

## Lähteet
King Lil G

**Álex Gonzales**, tunnettu paremmin taiteilijanimellään **King Lil G,** on yhdysvaltalainen rap-artisti. Meksikolaistaustainen Gonzales on kotoisin Inglewoodista Kaliforniasta. 

## Diskografia
* *LA County’s Most Wanted* (2004)
* *Underground Chpt. 1* (2006)
* *Hood Money* (2009)
* *King Enemy* (2012)
* *Lost in Smoke* (2013)
* *AK47 Boyz* (2014)
* *90's Kid* (2015)
* *Lost in Smoke 2* (2016)
* *Blessed By God* (2017)
**Paint the City Blue* (2018)

## Lähteet
Luettelo elokuvasarjan Perjantai 13. hahmoista

**[[Perjantai 13. (elokuvasarja)|Perjantai 13.]]** on yhdysvaltalainen kauhuelokuvasarja, johon kuuluu 12 slasher -elouvaa. Lisäksi elokuvasarjan pohjalta on tehty televisiosarja, romaaneja ja sarjakuvia. Sarjan päävihollinen on Jason Voorhees, joka hukkui Camp Crystal Lakella. Vuosikymmeniä myöhemmin leirin huhutaan olevan "kirottu" ja siellä tapahtuu lukuisia massamurhia. Jason esiintyy jokaisessa elokuvassa. Muita usein elokuvissa esiintyviä hahmoja ovat Jasonin kostonhimoinen äiti Pamela Voorhees, Tommy Jarvis, Alice Hardy ja Crazy Ralph.

Tämä sivu on luettelo hahmoista, jotka esiintyvät *Perjantai 13.* -elokuvasarjassa, sarjakuvissa tai kirjoissa. Hahmot luetellaan aakkosjärjestyksessä heidän etunimensä mukaan.

## A
* **Abel**
* **Alice Hardy**
* **Alice Jane Witney**
* **Andy**
* **Annie Phillips**
* **[[Ash Williams]]**

## B
* **Barry**
* **Butch Mahan**

## C
* **Carly McDonnell**
* **Caroline**
* **Charles McCulloch**
* **Chelsea**
* **Chewie**
* **Chris Higgins**
* **Claudette**
* **Clay Miller**
* **Creighton Duke**

## D
* **Davie Falkner**
* **Debbie**
* **Diane Cavanaugh**
* **Doug**

## E
* **Elias Voorhees**
* **Enos**
* **Ethan**
* **Eva Watanabe**

## F
* **[[Freddy Krueger]]**
* **Free Jefferson**

## G
* **Ginny Field**

## H
* **Halo Harlan**

## J
* **J.J. Jarrett**
* **Jane**
* **[[Jason Voorhees]]**
* **Jenna**
* **Jessica Kimble**
* **Jim Miller**
* **Jimmy**
* **Joe Travers**
* **Juan Jimenez Gonzales**
* **Julius Gaw**

## K
* **Kate**
* **Kelly Boone**
* **Kelly Mills**
* **Kristen**

## L
* **Laura Upland**
* **London Jefferson**
* **Lori Campbell**
* **Lynne Bowes**

## M
* **Maddy**
* **Maggie**
* **Marcie Stanler**
* **Maxi Wagner**
* **Megan Garris**
* **Melda**
* **Melissa**
* **Michelle Kyler**
* **Mitch Deever**

## N
* **Norwood Thawn**

## P
* **Pam Roberts**
* **Pamela Voorhees**
* **Paul**
* **Paul Holt**
* **Pete**

## R
* **Crazy Ralph**
* **Rennie Wickham**
* **Rob Dier**
* **Robin**
* **Rowan LaFontaine**
* **Roy Burns**

## S
* **Sally Thomas**
* **Sandra Dier**
* **Sara**
* **Sam**
* **Shelly**
* **Stephanie Kimble**
* **Steve Christy**
* **Steven Freeman**
* **Summer Stone**
* **Suzie Donaldson**

## T
* **Tamara Mason**
* **Ted**
* **Teddy Bateman**
* **Tina**
* **Terri**
* **Tillamook**
* **Tina Shepard**
* **Tommy Jarvis**
* **Trey Leblanc**
* **Trish Jarvis**
* **Trent Sutton**

## V
* **Vera Sanchez**
* **Vinnie**
* **Violet Defalco**
* **Vi**

## W
* **Walter Hobb**
* **Wayne Ricardo Sanchez**
* **Wayne Webber**
* **Whitney Miller**
Kesäolympialaisten mitalitaulukko

**[[Kesäolympialaiset|Kesäolympialaisia]]** on pidetty vuodesta 1896 lähtien ja vuoden 2012 kesäolympialaiset olivat kaikkiaan 27. kesäolympialaiset. KOK ei tunnusta vuoden 1906 Ateenan väliolympialaisia virallisiksi olympialaisiksi, ja sotien vuoksi on olympialaiset jäänyt järjestämättä kolme kertaa. 

Kansainvälinen olympiakomitea ei julkaise virallisia mitalitaulukkoja, vaan alla oleva taulukko on koottu yhdistämällä yksittäisten kesäolympialaisten tiedot. 

## Mitalitaulukko

## Väkilukuun suhteutettuna
Suhteessa maan väkilukuun Suomi on saavuttanut eniten mitaleja kesäolympialaisissa vuoteen 2012 mennessä. Tällä tavoin tarkasteltuna toiseksi eniten mitaleja on saanut Ruotsi ja kolmanneksi eniten Unkari. Suomen naapurimaista Norja on viides ja Viro yhdeksäs.

## Lähteet
Valle Sorsakoski

**Waldemar (Valle) Johannes Sorsakoski**, sukunimi aik. *Lindblad* (22. tammikuuta 1875 Leppävirta – 21. lokakuuta 1931 Viipuri) oli suomalainen teatterinjohtaja.

Sorsakosken vanhemmat olivat sahanhoitaja Johan Adolf Lindblad ja Fredrique Carlstedt. Hän pääsi ylioppilaaksi Savonlinnan lyseosta 1894 ja opiskeli Helsingin yliopistossa humanistisia aineita vuoteen 1902 saakka.

Sorsakoski oli Tampereen Teatterin johtajana 1916–1917, Kansallisteatterin toisena johtajana 1917–1919, Suomen Maaseututeatterin johtajana 1920–1926, Savon Näyttämön johtajana 1930 ja viimeksi musiikkiopiston opettajana Viipurissa 1931.

## Suomennetut näytelmät
Näytelmäsuomennoksia on käsikirjoituksina Taideyliopiston Teatterikorkeakoulun kirjastossa ja Kansalliskirjastossa.
* Emile Fabre, *Raha* (*L'argent*)
* Stanisław Przybyszewski, *Lunta*: 4-näytöksinen draama
* Alexandre Bisson, *Tuntematon nainen*: 5-näytöksinen näytelmä  (*La femme X*)
* Bernard Shaw, *Sankareita*: antiromanttinen huvinäytelmä kolmessa näytöksessä (*Arms and the man*)
* Pierre Wolff, *Kielletty rakkaus*: 3-näytöksinen näytelmä (*L'amour defendu*)

## Lähteet
Robert J. Sawyer

**Robert James Sawyer** (s. 29. huhtikuuta 1960) on kanadalainen science fiction -kirjailija. Sawyer on saanut teoksistaan Nebula-palkinnon 1995 (*The Terminal Experiment*)  sekä parhaan romaanin Hugo-palkinnon vuonna 2003 (*Hominids*).

## Tuotanto

* *Golden Fleece* (1990)
* *The Quintaglio Ascension* -trilogia
# *Far-Seer* (1992)
# *Fossil Hunter* (1993)
# *Foreigner* (1994)
* *End of an Era* (1994)
* *The Terminal Experiment* (1995)
* *Starplex* (1996)
* *Frameshift* (1997)
* *Illegal Alien* (1997)
* *Factoring Humanity* (1998)

* *Flashforward* (1999)
* *Calculating God* (2000)
* *Iterations* (2002)
* *The Neanderthal Parallax* -trilogia
# *Hominids* (2003)
# *Humans* (2003)
# *Hybrids* (2003)
* *Relativity* (2004)
* *Mindscan* (2005)
* *Rollback* (2007)
* *Identity Theft and Other Stories* (2008)

* *The WWW* -trilogia
# *Wake* (2009)
# *Watch* (2010)
# *Wonder* (2011)
* *Triggers* (2012)
* *Red Planet Blues* (2013)
* *Quantum Night* (2016)

## Lähteet

## Aiheesta muualla
* Viralliset kotisivut
Ken Parker

**Ken Parker**, lempinimeltään **Pitkä Pyssy**, on Giancarlo Berardin ja Ivo Milazzon luoma italialainen villin lännen sarjakuvahahmo ja samaa nimeä kantava sarjakuva.

## Historia
Ken Parker esiintyi ensimmäistä kertaa vuonna 1974 Italiassa lehtijulkaisussa, ja ensimmäinen varsinainen sarjakuva-albumi julkaistiin 1977. Suomessa pokkareita julkaistiin vuosina 1980-1987 silloisen Semicin kustantamana sekä vuonna 1989 yksi albumi Jalavan kustantamana. Uudelleen, ja uusia, Ken Parkereita alettiin painamaan Egmont Kustannuksen toimesta vuodesta 2007, nyt kahden alkuperäispokkarin kokoisena julkaisuna.

## Henkilöhahmo ja tarinat
Ken Parker sai ulkonäkönsä Robert Redfordilta sekä vaikutteita tämän esittämästä roolihahmosta *Jeremiah Johnson* Sydney Pollackin samannimisestä elokuvasta. Henkilöhahmona Parker on hyväntahtoinen, heikompien puolella oleva lännensankari, joka ei kuitenkaan ole erehtymätön tai absoluuttisesti hyväntahtoinen. Ammatiltaan hän on alun perin turkismetsästäjä ja armeijan sotilastiedustelija, jatkossa sheriffi, etsivä ja kirjailija; tarinoiden edetessä hänelle kertyy siis useampi ammattitaito, joskin uutta työtä aloittaessa hän on realistisesti vasta-alkaja.

Ken Parker tarttui 80-luvun teoksissa aiheisiin, johon perinteiset lännensarjat, kuten Tex Willer, eivät olleet koskeneet, kuten homouteen, rasismiin ja väkivaltaan.

## Lähteet
Survivor (Destiny’s Childin albumi)

**Survivor** on yhdysvaltalaisen R&B-yhtyeen Destiny’s Childin kolmas studioalbumi, joka julkaistiin 1. toukokuuta 2001. Se sisältää hitin "Survivor".

Albumi nousi suoraan Billboard 200 -listan kärkeen ja on myynyt nelinkertaisesti platinaa Yhdysvalloissa. Suomessa se nousi parhaimmillaan virallisen albumilistan neljänneksi.

## Kappaleet
#
#
#
#
#
#
#
#
#
#
#
#
#
#
#

## Arvostelut
* Metacritic: 63/100
* Allmusic: 
* Entertainment Weekly: B+
* Rolling Stone: 

## Lähteet
* Survivor - Destiny's Child - Songs, Reviews, Credits - AllMusic

### Viitteet

## Aiheesta muualla
* ''Survivor'' discogs.com -sivustolla
Kuusela (Lappeenranta)

**Kuusela** on Lappeenrannan kaupunginosa. Se sijaitsee kaupungin eteläisellä alueella valtatie 6:n eteläpuolella noin neljän kilometrin päässä keskustasta.

Kaupunginosa on Ihalaisen vanhan maarekisterikylän mailla. Kuuselasta tuli osa Lappeenrantaa välirauhan aikana vuoden 1941 alussa, mitä ennen se kuului Lappeeseen. Vuoden 1932 esikaupunkiliitoksessa Kuusela sekä Mattila, Mäntylä ja Ihalainen olivat jääneet vielä kaupungin rajojen ulkopuolelle, mutta Ihalaisen kaivoksen toiminnan laajenemisen vuoksi uusi liitos nähtiin pian tarpeelliseksi. Kaupunginvaltuusto hyväksyi Olli Kivisen Paraisten Kalkille laatiman Kuuselan asemakaavan vuonna 1949. Kuuselan asutus on rakentunut pääosin 1950-luvun jälkeisinä vuosikymmeninä, ja se on täysin pientaloasutusta. Kuusela ja sen pohjoispuolinen Mäntylä muodostavat Mäntylän–Kuuselan tilastoalueen, jolla on 1&nbsp;176 asukasta.

Kuuselassa ei ole palveluita. Karjalan rata kulkee Kuuselan pohjoispuolitse ja tekee sen jälkeen mutkan kohti pohjoista. Radan lisäksi kaupunginosaa rajaa seututie 387 eli Vaalimaantie idässä. Etelässä ja lännessä on metsää. Kuuselan naapurikaupunginosia ovat Mäntylä ja Ihalainen.

## Lähteet

* 

### Viitteet

## Aiheesta muualla

* Kaupunginosan esittely Lappeenrannan kaupungin sivustolla 
* Mattilan–Mäntylän–Kuuselan asukasyhdistys
Seppo Sarelius

**Seppo Kalevi Sarelius** (22. maaliskuuta 1943 Karjala Tl – 17. maaliskuuta 2016 Turku) oli suomalainen kommodori.

Sarelius toimi mm. Miinalaiva Pohjanmaan päällikkönä 1986–1987, silloisen Rannikkolaivaston komentajana 1989–1992 ja Saaristomeren meripuolustusalueen komentajana 1993−1997.

Sarelius oli reserviin siirryttyään Forum Marinumin toimitusjohtaja 1999–2008.

## Lähteet
Flanderin ympäriajo 2016

**Flanderin ympäriajo 2016** oli järjestyksessään sadas maantiepyöräilyn Flanderin ympäriajo. Se järjestettiin 255,9 kilometrin reitillä Bruggesta Oudenaardeen 3. huhtikuuta 2016. Kilpailu kuului UCI World Touriin. 

Kilpailureitillä oli 18 ylämäkiosuutta ja seitsemän tasamaan mukulakiviosuutta. Ensimmäinen tasamaan mukulakiviosuus oli 82 kilometrin ja ensimmäinen ylämäkiosuus 103 kilometrin kohdalla. Mäistä Oude Kwaremont noustiin kolme kertaa ja Paterberg kahdesti. 

Peter Sagan voitti kilpailun karattuaan irtiottokumppaniltaan Sep Vanmarckelta Paterbergin nousussa 13 kilometriä ennen maalia. Fabian Cancellara sijoittui lopulta toiseksi kukistettuaan Vanmarcken loppukirissä.

## Tulokset
Lähteet: Velonews, Pro Cycling Stats, Cyclingnews

## Osallistuneet joukkueet
Kilpailussa olivat mukana seuraavat joukkueet:
*UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo
*UCI Professional Continental -tason tallit: Bora-Argon 18, CCC–Sprandi–Polkowice, Direct Énergie, Roompot - Oranje Peloton, Southeast-Venezuela, Topsport Vlaanderen – Baloise, Wanty - Groupe Gobert

## Lähteet
Kansanvalta (1906–1907)

**Kansanvalta** oli nuorsuomalaisen puolueen keskustoimikunnan Helsingissä vuosina 1906–1907 julkaisema viikkolehti.

Nuorsuomalaisten johto perusti *Kansanvallan* puolueen vasemmistosiiven toivomuksesta, koska puolueen pää-äänenkannattajan *[[Helsingin Sanomat|Helsingin Sanomien]]* päätoimittajana oli tuolloin oikeistosiipeä edustanut Heikki Renvall. Lehden tarkoitus oli toimia yhdyssiteenä nuorsuomalaisten paikallisjärjestöjen välillä ja tarjota tietoa niille, joille ei ennestään tullut sanomalehteä. *Kansanvalta* ilmestyi aikakauslehtimäisessä kolmen palstan koossa, mutta muistutti sisällöltään sanomalehteä. Lehden hinta pidettiin alhaisena ja sitä jaettiin myös ilmaiseksi. Se lopetettiin tappiollisena vuoden 1907 lopussa.

## Lähteet

## Aiheesta muualla
* ''Kansanvalta'' digitoituna kansalliskirjastossa
Kansanvalta (täsmennyssivu)

**Kansanvalta** tarkoittaa seuraavia asioita:

* demokratia, kansanvalta
* ''Kansanvalta'', Helsingissä vuosina 1906–1907 ilmestynyt viikkolehti
* ''Kansanvalta'', Lahdessa vuonna 1914 ilmestynyt SDP:n sanomalehti
* Kustannusosakeyhtiö Kansanvalta, vuonna 1918 perustettu vasemmistolainen lehden- ja kirjankustantamo
* *[[Kansan Valta]]*, talvisodan aikana Neuvostoliitossa ilmestynyt Terijoen hallituksen lehti
* Osuuskunta Kansan Valta (perustettu 2013), *[[Viikko Pohjois-Karjala]]* -lehden julkaisija
Sähkövarasto

**Sähkövarasto** on laitos, johon varastoidaan sähköenergiaa johonkin muuhun energiamuotoon muunnettuna, ja josta se voidaan purkaa takaisin sähköksi. 
## Käyttötarkoitus
Sähkövarastoja käytetään tasaamaan sähköntuontannon ja kulutuksen vaihteluja sähköverkossa. Sähkövarastolla voidaan myös tasata kustannushuippuja.

Säätövoimalla tarkoitetaan sähköntuontannon ja kulutuksen vaihteluiden hallintaa. Koska kulutuksen ja tuotannon on vastattava toisiaan sähköverkossa, säätövoimalla voidaan vastata esimerkiksi häiriötilanteissa lisäämällä tuotantoa eri menetelmällä.

## Sähkövarastotyyppejä
Yleinen sähkövarastotyyppi on pumppuvoimalaitos, jossa latausvaiheessa sähköenergialla pumpataan vettä korkealla sijaitsevaan vesialtaaseen mekaaniseksi potentiaalienergiaksi ja purkuvaihessa altaasta lasketaan vettä generaattoriin liitetyn vesiturbiinien läpi. Näin veden potentiaalienergia muutetaan liike-energian kautta sähköenergiaksi. 
Toinen yleinen sähkövarastointitapa perustuu akkuihin, joissa sähköenergia muunnetaan varastoinnin ajaksi kemialliseksi energiaksi. 

Tällä hetkellä on olemassa seuraavan tyyppisiä sähkövarastoja:
* pumppuvoimalaitos
* akku
* paineilmavarasto (tunnetaan lyhenteellä CAES, joka tulee sanoista compressed air energy storage)
* nesteilmavarasto (tunnetaan lyhenteellä LAES, joka tulee sanoista liquid air energy storage)
* vety ja synteettiset kemikaalit
* vauhtipyörä
* suprajohdevarasto (tunnetaan lyhenteellä SMES, joka tulee sanoista superconducting magnetic energy storage)

## Tekniikat
### Akkutekniikka
Akkutekniikalla toteutettu sähkövarasto pyrkii tasaamaan sähköntuotannon vaihteluita, joita esiintyy eräiden uusiutuvien energialähteiden myötä. Sähköverkkoon liitettävät akut voivat käyttää sinkki-bromiakkua tai suola-akkua (natrium). Aikaisemmilla sähkön tuotantotavoilla generaattoreiden inertia on auttanut lyhytaikaisen katkoksen tasaamiseen, mutta sähkön tuotantotapojen muuttuessa näiden merkitys sähköverkossa muuttuu.

Akuilla voidaan helpottaa myös kulutuspiikkejä lyhytaikaisesti. Aiemmin akkujen sijaan on käytetty nopeatoimisia kaasugeneraattoreita. Aurinko- ja tuulivoima eivät voi reagoida nopeaan kulutuksen vaihteluun, jolloin akut voivat auttaa.

### Vety ja ammoniakki
Sähköenergiaa voidaan varastoida muuntamalla se kemialliseksi energiaksi, jota voidaan myöhemmin käyttää esimerkiksi polttokennoilla tai polttomoottorilla. Muunnos voidaan tehdä vedyksi elektrolyysillä tai ammoniakiksi Haber-Bosch -menetelmällä.

## Lainsäädäntö
Nykyisellään Suomen lainsäädännössä ei ole sähkövaraston käsitettä, joten sähkövarastot tulkitaan voimalaitoksiksi ja verotetaan sen mukaan.  

## Katso myös
* Energian varastointi

## Lähteet

## Aiheesta muualla
* 
* 
* Mitä on sähkön varastointi?, fortum.fi
* Ikaalisiin rakennetaan Suomessa vielä harvinainen sähkövarasto, joka auttaa nopeissa tehonvaihteluissa, yle.fi
* Inkoon sähkövarasto palvelee niin paikallisesti kuin koko järjestelmääkin , caruna.fi
Juan Merino

**Juan Merino** (s. 24. elokuuta 1970) on espanjalainen jalkapallovalmentaja ja entinen keskuspuolustaja.

## Ura pelaajana

Merino on Real Betisin kasvatti, joka nousi edustusmiehistöön vuonna 1990. Hänestä kehittyi seuran avainpuolustaja ja Merino toimi pitkään myös Betisin kapteenina. Merinon debyyttikauden päätteeksi Betis putosi Segundaan, jossa vierähti kolme kautta. Kaikkiaan Merino edusti Betisiä 12 vuotta ja pelasi 203 ottelua pääsarjatasolla. Kaudeksi 2002/03 Merino siirtyi Recreativo de Huelvaan, jossa hän pelasi uransa viimeiset viisi vuotta. Merino oli Recreativon avainpelaajia Segundassa, josta seura nousi Merinon uran viimeiseksi kaudeksi 2006/07 pääsarjaan.

## Ura valmentajana

Lopetettuaan pelaajauransa Merino palasi Betisin organisaatioon ja aloitti kesällä 2007 seuran urheilutoimenjohtajana. Vuonna 2009 hän siirtyi Antonio Tapian valmennustiimiin apulaisvalmentajaksi. Kesällä 2010 Merino siirtyi Betisistä Recreativoon apuvalmentajaksi. Kauden 2010/11 jälkeen Merino jätti Recreativon ja jatkoi uraansa Xerezin päävalmentajaksi. Hän sai potkut seurasta jo joulukuussa huonojen tulosten vuoksi.

Kesällä 2014 Merino palasi Betisin organisaatioon reservijoukkueen peräsimeen. Marraskuussa 2014 Merino nousi Betisin edustusmiehistön peräsimeen Julio Velázquezin saatua potkut. Hän valmensi seuraa kuudessa ottelussa, kunnes Pepe Mel korvasi hänet joulukuun lopulla. 

Merino palasi reservijoukkueen päävalmentajaksi, kunnes tammikuussa 2016 hän nousi potkut saaneen Melin seuraajaksi edustusjoukkueen päävalmentajaksi. Merinon johdolla Betis paransi otteitaan ja nousi putoamiskamppailusta kymmenenneksi. Kauden jälkeen Merinon korvasi Gus Poyet.

Vuoden 2016 lopussa Merinosta tuli Segunda Divisiónin jumboksi vajonneen Gimnásticin päävalmentaja. Viimeksi hän on toiminut Córdoban päävalmentajana.

## Lähteet
Kansallissosialisti (lehti)

**Kansallissosialisti** oli Helsingissä vuosina 1941–1944 ilmestynyt kansallissosialistinen sanomalehti.

Yrjö Raikkaan toimittama lehti oli aluksi Arvi Kalstan Kansallissosialistien Järjestön äänenkannattaja. Myöhemmin sen julkaisijana toimi Raikkaan Suomen Kansallissosialistit -järjestö. Lehden tukijaksi liittyi myös Teo Snellmanin johtama Suomen Kansallissosialistinen Työjärjestö. Kerran ja välillä kuudestikin viikossa ilmestynyt *Kansallissosialisti* oli sotasensuuria johtaneen Kustaa Vilkunan mukaan äärioikeiston sodanaikaisista lehdistä jyrkin ja merkittävin. Sen levikki oli enimmillään 11&nbsp;000 vuonna 1943. Lehti lakkasi ennen syksyn 1944 aselepoa eikä sitä tarvinnut välirauhansopimuksen perusteella erikseen lakkauttaa.

## Lähteet
Milano – San Remo 2016

**Milano – San Remo 2016** oli järjestyksessään 107. maantiepyöräilyn Milano – San Remo -kilpailu. Se käytiin 293 kilometrin reitillä Milanosta San Remoon 19. maaliskuuta 2016. Kilpailu kuului UCI World Touriin.

Arnaud Démare voitti kilpailun oikea-aikaisen loppukirinsä ansiosta puolen pyöränmitan erolla Ben Swiftiin, Jürgen Roelandts sijoittui kolmanneksi. Kyseessä oli ensimmäinen ranskalaisvoitto pyöräilyn monumentissa vuoden 1997 Lombardian ympäriajon jälkeen. Fernando Gavirian kaatuminen muutama sata metriä ennen maalia sekoitti muun muassa Peter Saganin voitonmahdollisuudet. Myös Démare oli kaatunut toiseksi viimeisen nousun, Cipressan aikana, mutta tavoittanut pääjoukon uudelleen.

Kilpailun jälkeen kanssakilpailijat Matteo Tossato ja Eros Capecchi väittivät Démaren saaneen "hinausapua" tallinsa huoltoautolta Cipressan nousussa. Démare ja hänen tallinsa FDJ kiistivät syytteet. Kilpailun järjestäjät ilmoittivat, että valokuva- ja videotodisteiden puuttuessa tulokset pysyvät ennallaan.

## Tulokset
Lähde: Cyclingnews, Pro Cycling Stats

## Osallistuneet joukkueet
Kilpailussa olivat mukana seuraavat joukkueet:
*UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo
*UCI Professional Continental -tason tallit: Androni Giocattoli – Sidermec, Bardiani-CSF, Bora-Argon 18, CCC–Sprandi–Polkowice, Cofidis, Southeast-Venezuela, Team Novo Nordisk

## Lähteet
Isotiatsolinoni

**Isotiatsolinoni** on heterosyklinen kemiallinen yhdiste. Se on huoneenlämmössä nestemäinen aine ja sen kiehumispiste on 83 °C. Isotiatsolinonilla on useita johdannaisia, joita käytetään biosideina. Näitä ovat esimerkiksi 

* Metyyli-isotiatsolinoni (MIT, MI), C4H5NOS, CAS-numero 2682-20-4
* Kloorimetyyli-isotiatsolinoni (CMIT, CMI, MCI), C4H4ClNOS,CAS-numero 26172-55-4
* Bentsisotiatsolinoni (BIT), C7H5NOS, CAS-numero 2634-33-5
* Oktyyli-isotiatsolinoni (OIT, OI), C11H19NOS, CAS-numero 26530-20-1
* Dikloorioktyyli-isotiatsolinoni (DCOIT, DCOI), C11H17Cl2NOS, CAS-numero 64359-81-5

Isotiatsolinoneja käytetään säilöntäaineina esimerkiksi kosmetiikassa ja maaleissa niiden antimikrobisten ominaisuuksiensa vuoksi.

## Lähteet

## Aiheesta muualla
*PubChem: Isothiazol-3(2H)-one 
*ChemBlink: Isothiazol-3-one
Pentti Pasuri

**Pentti Pasuri** (9. elokuuta 1935 Äyräpää – 22. maaliskuuta 2016 Helsinki) oli kauppaneuvos ja Helsingin Osuuskaupan (HOK) toimitusjohtaja. Sitä ennen hän oli SOK:n johtokunnan jäsen. Pasuri sai kauppaneuvoksen arvonimen 1987.

Pasuri oli karjalaisjärjestö Teollisuuden- ja liikkeenharjoittajan Seura Pamauksen puheenjohtaja 1999–2006.

## Kirjallisuutta
*Pertti Araviita: Pamauksen pojat, kustantaja Teollisuuden ja liikkeenharjoittajain Seura Pamaus, 2011 (sisältää muun muassa Pentti Pasurin haastattelun)

## Lähteet
Monteroni d’Arbia

**Monteroni d’Arbia** on kaupunki Italiassa Toscanan alueella olevassa Sienan maakunnassa. Se sijaitsee Crete Senesin alueella noin kaksikymmentä kilometriä Sienasta kaakkoon. Kunnan läpi virtaa Arbiajoki, joka on Tyrrhenanmereen laskevan Ombronejoen sivujoki.

## Kylät
Lucignano d’Arbian kylä on perustettu keskiajalla, ja osa kaupungin muurista on yhä jäljellä.

## Aiheesta muualla

## Lähteet
Masar Ömer

**Masar Ömer** (s. 12. kesäkuuta 1993 Espoo) on ammattilaisuransa lopettanut suomalainen jalkapalloilija. Hän on pelipaikaltaan hyökkääjä.

Ömer on Etelä-Espoon Pallon kasvatti. Hän nousi seuran edustusjoukkueeseen vuonna 2010, tehden Kolmosessa yksitoista maalia ensimmäisellä kaudellaan. Seuraavalla kaudella Ömer oli joukkueensa paras maalintekijä 31 maalillaan EsPan noustessa Kakkoseen kauden päätteeksi. Kahden vuoden aikana Kakkosessa hän pelasi loukkaantumisten johdosta alle puolet sarjaotteluista, mutta onnistui maalinteossa 16 kertaa. Kaudeksi 2014 Ömer siirtyi Ykkösessä pelanneen PK-35 Vantaan riveihin. Seuraavana vuonna hän oli mukana nostamassa joukkuetta Veikkausliigaan. Pääsarjadebyyttinsä Ömer teki kauden 2016 avauskierroksella Rovaniemen Palloseuraa vastaan.

Tammikuussa 2017 Ömer siirtyi Ykkösessä pelanneen FC Hongan riveihin, joka nousi kyseisellä kaudella Veikkausliigaan. Vuoden 2018 Veikkausliigassa Ömer loukkaantui kevään kolmannessa ottelussa, joka keskeytti hänen pelaajauransa pitkäksi aikaa ja vaati useita leikkauksia. Vasta kaudella 2020 hän pääsi uudelleen kentälle. Tällä kertaa hän edusti Ykkösen helsinkiläistä IF Gnistania. 

## Lähteet
Dayot Upamecano

**Dayotchanculle Upamecano** (s. 27. lokakuuta 1998 Évreux) on ranskalainen jalkapalloilija, joka edustaa Saksan Bundesliigassa pelaavaa Bayern Münchenia. Oikeajalkainen Upamecano on pelipaikaltaan keskuspuolustaja.

## Seurajoukkueura
Upamecano siirtyi heinäkuussa 2015 Valenciennesin juniorijoukkueesta itävaltalaiseen Red Bull Salzburgiin. Hän pelasi seuran farmijoukkueessa FC Lieferingissä Erste Ligassa 16 ottelua. Seuran edustusjoukkueessa Itävallan Bundesliigassa hän teki debyyttinsä maaliskuussa 2016 SV Mattersburgia vastaan. Hän pelasi seurassa kaikkiaan 17 liigaottelua, neljä peliä Eurooppa-liigassa ja yhden ottelun Mestarien liigan karsinnoissa. Salzburg voitti liigamestaruuden kausilla 2015–2016 ja 2016–2017.

Upamecano siirtyi Saksan Bundesliigan RB Leipzigiin kymmenellä miljoonalla eurolla tammikuussa 2017. Hän pelasi seurassa 4,5 kauden aikana 112 liigaottelua, joissa hän teki neljä maalia. Mestarien liigassa hän pelasi 20 ja Eurooppa-liigassa kymmenen ottelua. Kesällä 2021 hän siirtyi Bayern Müncheniin. Hän on kesään 2024 mennessä pelannut Bayernissa 82 bundesliigaottelua, joissa hän on tehnyt kaksi maalia ja antanut kahdeksan maalisyöttöä. Mestarien liigassa hän on pelannut 25 ottelua. Hän voitti Saksan-mestaruuden 2021–2022 ja 2022–2023 sekä DFL-Supercupin 2021 ja 2022.

## Maajoukkueura
Upamecano oli mukana voittamassa ikäluokan EM-kultaa Ranskan alle 17-vuotiaiden jalkapallomaajoukkueen kanssa vuonna 2015. Hän pelasi turnauksen kaikki kuusi ottelua, ja hänet valittiin noiden kilpailuiden tähdistöjoukkueeseen. Saman ikäluokan MM-kilpailuissa 2015 hän pelasi kolme ottelua ja teki yhden maalin. Hän pelasi neljä ottelua alle 21-vuotiaiden EM-kilpailuissa 2019.

Ranskan miesten maajoukkueessa Upamecano pelasi kolme ottelua syys-lokakuussa 2020. Toisessa, Kansojen liigaan kuuluneessa ottelussa Kroatiaa vastaan hän teki maalin. Hän pelasi Ranskan hopeajoukkueessa MM-kilpailuissa 2022 viisi ottelua, kaikki avauskokoonpanossa. Hän pelasi täydet 120 minuuttia loppuottelussa Argentiinaa vastaan. EM-kilpailuissa 2024 hän pelasi täyden peliajan välieriin yltäneen joukkueensa kaikissa kuudessa ottelussa. Hän on vuoden 2024 loppuun mennessä pelannut 28 A-maaottelua ja tehnyt kaksi maalia, joista toisen maaliskuussa 2023 EM-karsintaottelussa Alankomaita vastaan.

## Saavutukset
**Maajoukkue**
*MM-kilpailut: hopeaa 2022
*Alle 17-vuotiaiden EM-kilpailut: kultaa 2015

**Henkilökohtainen**
*Alle 17-vuotiaiden EM-kilpailuiden tähdistöjoukkue 2015

## Lähteet

## Aiheesta muualla
San Giovanni d’Asso

**San Giovanni d’Asso** on kunta Italiassa Toscanan alueella olevassa Sienan maakunnassa. Se sijaitsee Crete Senesin alueella noin 40 kilometriä Sienasta kaakkoon. Kunnan läpi virtaa Assojoki. Alue on tunnettu valkoisista tryffeleistään, ja sitä kunnioittaen on kaupunkiin on perustettu tryffelimuseo *Museo del tartufo*.

## Aiheesta muualla

## Lähteet
Johann Duhaupas

**Johann Duhaupas** (s. 5. helmikuuta 1981 Abbeville) on ranskalainen raskaansarjan nyrkkeilijä. 195 senttimetriä pitkä Duhaupas on oikeakätinen, eli nyrkkeilytermein *orthodox*. 

Duhaupas otteli ensimmäisen ammattilaisottelunsa helmikuussa 2004 maanmiestään Stephane Pouladea vastaan, voittaen tyrmäyksellä. Ensimmäisen tappionsa hän kärsi joulukuussa 2008 Italian Francesco Pianetaa vastaan. Vuonna 2013 Duhaupas saavutti Euroopan unionin mestaruuden kotikaupungissaan tyrmättyään Jarno Rosbergin. Huhtikuussa 2016 Duhaupas saavutti Hartwall Arenalla World Boxing Councilin silver-tittelin tyrmättyään Suomen Robert Heleniuksen kuudennessa erässä ja aiheutettuaan tälle uransa ensimmäisen tappion.

## Lähteet
Gent–Wevelgem 2016

**Gent–Wevelgem 2016** oli järjestyksessään 78. maantiepyöräilyn Gent–Wevelgem-kilpailu. Se käytiin 242,8 kilometrin reitillä Deinzestä Wevelgemiin 27. maaliskuuta 2016. Kilpailu kuului UCI World Touriin.

Peter Sagan voitti kilpailun kukistettuaan neljän ajajan kirissä Sep Vanmarcken, Vjatšeslav Kuznetsovin ja Fabian Cancellaran.

Kilpailua varjosti Wanty – Groupe Gobert -tallin 25-vuotiaan belgialaisajaja Antoine Demoitién kuolema. Hän jäi kaatumisen jälkeen moottoripyörän yliajamaksi, ja kuoli tehohoidosta huolimatta.

## Tulokset
Lähde: Pro Cycling Stats, Velonews

## Osallistuneet joukkueet
Kilpailussa olivat mukana seuraavat joukkueet:
*UCI World Tour -tallit: Ag2r-La Mondiale, Astana Team, BMC Racing Team, Cannondale Pro Team, Dimension Data, Etixx-Quick Step, FDJ, Team Giant-Alpecin, IAM Cycling, Katjuša, Lampre-Merida, Team LottoNL-Jumbo, Lotto Soudal, Movistar Team, Orica-GreenEDGE, Team Sky, Tinkoff, Trek-Segafredo
*UCI Professional Continental -tason tallit: Bardiani-CSF, CCC-Sprandi-Polkowice, Cofidis, Direct Énergie, Roompot - Oranje Peloton, Topsport Vlaanderen - Baloise, Wanty - Groupe Gobert

## Lähteet
Arseenipentafluoridi

**Arseenipentafluoridi** (AsF5) on arseenin ja fluorin muodostama epäorgaaninen molekyyliyhdiste. Yhdistettä voidaan käyttää fluoraavana reagenssina, elektroniikkateollisuudessa ja sähköjohtavien polymeerien valmistuksessa.

## Ominaisuudet
Huoneenlämpötilassa arseenipentafluoridi on väritöntä kaasua. Se voidaan nesteyttää, jolloin se on keltaista nestettä. Rakenteeltaan arseenipentafluoridi on trigonaalinen bipyramidi ja kaasumaisena osittain dissosioituneena ioneiksi. Yhdiste on hyvin vahva Lewis-happo ja reagoi fluoridien kanssa muodostaen heksafluoroarsenaatti-ionin ([AsF6]-). Väkevän rikkihapon ja arseenipentafluoridin seos on hyvin vahva superhappo. Yhdiste kykenee interkalatoitumaan grafiitin kidehilaan, ja muodostuvan interkalaatioyhdisteen sähkönjohtavuus on samaa luokkaa kuparin ja hopean kanssa. Muiden arseeniyhdisteiden tavoin arseenipentafluoridi on hyvin myrkyllistä.

## Valmistus ja käyttö
Arseenipentafluoridia voidaan valmistaa muun muassa arseenin ja fluorin tai arseenitrifluoridin ja fluorin välisellä reaktiolla.
:2 As + 5 F2 → 2 AsF5
:AsF3 + F2 → AsF5

Arseenipentafluoridia voidaan käyttää fluoraamaan metalleja, jolloin muodostuu niiden fluoridisuoloja, doupanttina puolijohteiden valmistuksessa, superhappojen valmistukseen ja sähköäjohtavien polymeerien ja kuitujen valmistuksessa.

## Lähteet
Yleiskansallinen sosiaalidemokraattinen puolue

**Yleiskansallinen sosiaalidemokraattinen puolue**  (; ) on kazakstanilainen oppositiopuolue, joka muodostui 10. syyskuuta 2006 Oikeudenmukaisen Kazakstanin puolesta -liikkeen pohjalle.  Sitä johti toisen mažilisin puhemies Žarmahan Tujakbai. Vaikka puolueeseen siirtyi henkilöitä toisesta puolueesta liikemies Bulat Abilovin johdolla toukokuussa 2007, se ei menestynyt valtiopäivävaaleissa. Puolue nousi ensimmäistä kertaa mažilisiin eli parlamentin alahuoneeseen vuoden 2023 vaaleissa, joissa se sai neljä edustajanpaikkaa.

Puolueella on ollut tarkkailijajäsenyys Sosialistisessa internationaalissa vuodesta 2012. Puolue on perustettu 10. syyskuuta 2006 ja rekisteröity 25. tammikuuta 2007. Sillä on toimipaikkoja eri alueilla sekä Astanan ja Almatyn hallinnollisesti aluetasoisissa kaupungeissa.

7. elokuuta 2006 Oikeudenmukaisen Kazakstanin puolesta -liikkeen pohjalta järjestettiin aloiteryhmän kansalaisten toimesta kokous *Yleiskansallisen sosiaalidemokraattisen puolueen* perustamisesta, jossa päätettiin Yleiskansallinen sosiaalidemokraattinen puolueen perustamisen järjestelykomitean muodostamisesta. Kokouksessa keskusteltiin puolueohjelman pääasiallisesta sisällöstä sekä perustettavan puolueen päämääristä ja tehtävistä perustavaa kokousta varten. Järjestelykomitean johtajana toimi Žarmahan Tulkbai. Alueellisia järjestelykomiteoita johtivat Oikeudenmukaisen Kazakstanin puolesta -liikkeen paikalliset johtajat.

## Lähteet
Vilja Hägglund

**Vilja Hägglund** (23. helmikuuta 1931 Tampere – 15. maaliskuuta 2016 Oulu) oli suomalainen psykoanalyytikko, joka kuului suomalaisiin psykoanalyyttisen ajattelun uranuurtajiin.

Hägglundin puoliso oli Tor-Björn Hägglund.

## Teokset
* Tor-Björn ja Vilja Hägglund ym. *Meidän kissa*, Gummerus, 1980.
* Tor-Björn ja Vilja Hägglund: *Lohikäärmetaistelu suomalaisten kansansatujen pohjalta*. Hki : Nuorisopsykoterapia-säätiö, 1985 - (Nuorisopsykoterapia-säätiön psykoanalyyttisiä toimituksia, ISSN 0782-9582 ; 1.). .
* Vilja Hägglund ym.: *Psykoanalyysin monta tasoa : psykoanalyytikko, professori Tor-Björn Hägglundin juhlakirja 10.3.1988*. Hki : Nuorisopsykoterapiasäätiö, 1988 - (Nuorisopsykoterapia-säätiön psykoanalyyttisiä toimituksia, ISSN 0782-9582 ; 2.). 

## Lähteet